30 oktyabrda Toshkent metrosida ikkita hodisa yuz berdi. Jumladan, soat 14:59da Chilonzor yo‘nalishining “Mirzo Ulug‘bek” stansiyasida texnik sabablarga (harakat tarkibning nosozligi) ko‘ra yo‘lovchilar poyezddan stansiyaga chiqarilgan. Buning oqibatida poyezdlar harakati jadvalidan chiqish 7-8 daqiqani tashkil qilgan. Soat 16:50da vagonda shubhali buyum topilgani sababli “Buyuk ipak yo‘li” stansiyasida harakat bekor qilingan. Jadvaldan og‘ishish 3 daqiqani tashkil qilgan. Toshkent metropoliteni ma’muriyati yuzaga kelgan noqulayliklar uchun yo‘lovchilardan uzr so‘ragan.